ஹெத்தை அம்மன் திருவிழா

ஹெத்தை அம்மன் திருவிழா
என்பது தமிழ்நாட்டின் நீலகிரி மாவட்டத்தில் வாழும் படுகர் இன மக்களால்  கொண்டாடப்படும் ஒரு பண்டிகை ஆகும்.   அவர்கள் தங்கள் ஏழு  மூதாதையர்களை ஹெத்தப்பா அல்லது ஹெத்தா என்ற பெயரில் வணங்குகிறார்கள். இவர்கள் படுகு என்ற மொழியைப் பேசுகின்றனர்.
thumb

நீலகிரி மாவட்டத்தில் உள்ள வெவ்வேறு படுகர் இன மக்கள் வாழும் கிராமங்களில் வெவ்வேறு நாட்களில் இந்த பண்டிகை கொண்டாடப்படுகிறது.

 திருவிழா 
ஹெத்தை அம்மன் திருவிழா ஆண்டுக்கு ஒருமுறை கொண்டாடப்படுகிறது. இவ்விழாவில் 5,000-க்கும் மேற்பட்ட ஆண்களும் பெண்களும் தங்கள் பாரம்பரிய வெள்ளை ஆடை அணிந்து கலந்து கொள்கிறார்கள். படுக இனப் பெண்கள் துண்டு மற்றும் சீலை அணிந்து இந்த விழாவில் கலந்து கொள்கின்றனர். நாற்பது நாட்கள் விரதமிருந்து, கையில் செங்கோல் ஏந்தி, மலை உச்சியில் உள்ள கோவிலுக்கு சென்று ஒன்றுகூடி அங்குள்ள ஹெத்தையம்மன் கோவிலில் சிறப்பு பூஜைகள் செய்கின்றனர். 

பின்னர் பாரம்பரிய இசைக்கருவிகளை இசைத்து கொண்டு, நடனமாடிய படி  பலவண்ண ஹெத்தை குடையுடன், செங்கொல் ஏந்தியபடி ஹெத்தை அம்மனை ஊர்வலமாக தங்கள் கிராமத்தில் உள்ள  கோவிலுக்கு எடுத்து செல்கின்றனர். கோவிலில் அனைவரும் ஒன்று கூடி பாரம்பரிய இசைக்கு ஏற்ப நடனம் ஆடுவர்.

இந்த ஊர்வலத்தில் ஹெத்தைக்காரர் எனப்படும் பூசாரி ஹெத்தை தடியுடன் தலையில்  அம்மனை சுமந்து செல்கிறார். ஹெத்தை அம்மனை பூசாரி தனது தலையில் சுமந்தவாறு வரும் வழியில் வேட்டிகளை விரித்து, அதன் மீது நடக்க வைக்கின்றனர். பின்னர் பூசாரி அருள்வாக்கு கூறுகிறார்.  ஹெத்தையம்மன் கோவிலில் பல்லாயிரக்கணக்கான பக்தர்கள் காணிக்கை செலுத்தும் நிகழ்ச்சியில்  பங்கேற்கின்றனர். விழாவில் பங்கேற்கும் அனைவருக்கும் அன்னதானமும் வழங்கப்படுகிறது.

 மேற்கோள்கள்